techiaith/cofnodycynulliad_en-cy huggingface dataset:
English: Thank you, Minister. 'Net Zero Wales' of course - the plan you talk about - demands reduction and modal shift from the public, businesses, farmers and the public sector. Now, whilst the plan discusses fuel switching and transport charging, it does recognise also the importance of land use and the need for restoration works. Whilst the national peatland action programme has been a welcome development, I still remain concerned that the funding provided by the Welsh Government - around £5.75 million over five years - actually lacks ambition with targets of only 6 to 800 hectares per annum to be restored. My concern only intensifies when you compare this amount to England, where the UK Government is investing £640 million to restore 35,000 hectares by 2025. Minister, in recognising that you travelled to COP26 to meet with other nations and regions, can you confirm to this Senedd what ideas you have brought back to improve carbon-reduction measures in Wales and whether this will include a review of the money and ambition of the national peatland action programme so that further efforts can be made to lock in this carbon? Thank you. Diolch.
Welsh: Diolch, Weinidog. Mae 'Cymru Sero Net', wrth gwrs - y cynllun rydych yn sôn amdano - yn galw am leihau allyriadau a newid dulliau teithio gan y cyhoedd, busnesau, ffermwyr a'r sector cyhoeddus. Nawr, er bod y cynllun yn trafod newid tanwydd a gwefru trafnidiaeth, mae hefyd yn cydnabod pwysigrwydd defnydd tir a'r angen am waith adfer. Er bod y rhaglen weithredu genedlaethol ar fawndiroedd wedi bod yn ddatblygiad i'w groesawu, rwy'n dal i bryderu bod y cyllid a ddarperir gan Lywodraeth Cymru - oddeutu £5.75 miliwn dros bum mlynedd - yn dangos diffyg uchelgais, gyda thargedau i adfer 6 i 800 hectar y flwyddyn yn unig. Mae fy mhryder yn dwysáu wrth gymharu'r ffigur hwn â Lloegr, lle mae Llywodraeth y DU yn buddsoddi £640 miliwn i adfer 35,000 hectar erbyn 2025. Weinidog, gan gydnabod eich bod wedi teithio i COP26 i gyfarfod â gwledydd a rhanbarthau eraill, a allwch gadarnhau i'r Senedd hon pa syniadau y daethoch â hwy yn ôl gyda chi i wella mesurau lleihau carbon yng Nghymru ac a fydd hyn yn cynnwys adolygiad o gyllid ac uchelgais y rhaglen weithredu genedlaethol ar fawndiroedd fel y gellir gwneud ymdrechion pellach i gloi'r carbon hwn? Diolch.
English: For a small country, Wales has always punched above its weight on the global stage, from our innovative industrial revolution to being climate trailblazers, and the first Parliament in the world to declare a climate emergency. When Wales speaks, the world sits up and listens. We wouldn't be where we are today without our Valleys. Rhondda was coal rich, but I really believe we have so much more to offer to reduce emissions as part of the green transformation. We have optimum settings for renewable energy, like the hydro at Clydach countryside park. We have a brand-new Green Valley store in Treorchy, sourcing local fruit and veg, which I hope will be replicated Rhondda- and Wales-wide. And the economy Minister spoke last week about unlocking the opportunity for jobs to make Wales a leader in industrial remediation, putting right our coal tips. Does the Minister believe that we can unleash our Valleys' potential to lead the green revolution, and, if so, what support can Welsh Government offer?
Welsh: Am wlad fach, mae Cymru bob amser wedi gwneud yn well na'r disgwyl ar y llwyfan byd-eang, o'n chwyldro diwydiannol arloesol i'n camau blaenllaw ar yr hinsawdd, a hon yw'r Senedd gyntaf yn y byd i ddatgan argyfwng hinsawdd. Pan fo Cymru'n siarad, mae'r byd yn gwrando. Ni fyddem yn y sefyllfa rydym ynddi heddiw heb ein Cymoedd. Roedd cyfoeth o lo yn y Rhondda, ond rwy'n credu'n wirioneddol fod cymaint yn fwy gennym i'w gynnig i leihau allyriadau fel rhan o'r trawsnewidiad gwyrdd. Mae gennym leoliadau gwych ar gyfer ynni adnewyddadwy, fel y safle ynni dŵr ym mharc gwledig Clydach. Mae gennym siop newydd sbon yn Nhreorci, Green Valley, sy'n gwerthu ffrwythau a llysiau lleol, a fydd, gobeithio, yn cael ei hefelychu ledled y Rhondda a ledled Cymru. A soniodd Gweinidog yr economi yr wythnos diwethaf am ddatgloi cyfleoedd swyddi i wneud Cymru'n arweinydd ym maes adfer diwydiannol, gan adfer ein tomenni glo. A yw'r Gweinidog yn credu y gallwn ddatgloi potensial ein Cymoedd i arwain y chwyldro gwyrdd, ac os felly, pa gymorth y gall Llywodraeth Cymru ei gynnig?
English: Can I commend, genuinely, the leadership that's been shown by Welsh Government and all Ministers, not just now but in the run-up to COP as well? It has been fantastic to see. We've got a lot more to do - a lot more to do - but we hope that that same leadership is shown by the end of COP, in these last couple of days, in making good and making real the offers to small nation states and developing nations to tackle carbon reduction and carbon mitigation, but also in ratcheting up the ambition. This can't be the end of it - one set of talks. But, Minister, one of those things that Welsh Government is doing is the optimised retrofit programme. We really welcome this, because we know the scale of work that needs to be done in actually making good and making warm, and efficient, and energy-efficient some of the homes that are already there throughout Wales, and particularly within my area. But in order to do that, we also need to make sure that, with previous schemes, we have confidence in them. We've had some difficulties in some schemes that have been funded by Welsh Government and UK Government in my own area, in Caerau, but I know it's not isolated to there; there have been others in Wales. You've been having discussions with Bridgend County Borough Council. I wonder if you can give me an update on how those are going, because we need to make sure that those residents actually have their homes made good after they had unsatisfactory installations.
Welsh: A gaf fi ganmol, yn ddiffuant, yr arweinyddiaeth a ddangoswyd gan Lywodraeth Cymru a phob Gweinidog, nid yn unig yn awr, ond yn y cyfnod cyn y COP hefyd? Mae wedi bod yn wych gweld hynny. Mae gennym fwy i'w wneud - mwy o lawer - ond gobeithiwn y bydd yr un arweinyddiaeth yn dal i fod yno erbyn diwedd y COP, yn ystod yr ychydig ddyddiau olaf hyn, wrth wireddu a chadw at y cynigion i genedl-wladwriaethau bach a gwledydd sy'n datblygu i fynd i'r afael â lleihau carbon a lliniaru carbon, ond hefyd wrth gynyddu uchelgais. Ni all hyn fod yn ben draw i bethau - un set o drafodaethau. Ond Weinidog, un o'r pethau y mae Llywodraeth Cymru'n eu gwneud yw'r rhaglen ôl-osod er mwyn optimeiddio. Rydym yn croesawu hyn yn fawr, gan y gwyddom faint o waith sydd angen ei wneud i sicrhau bod rhai o'r cartrefi sydd eisoes yma ledled Cymru, ac yn enwedig yn fy ardal i, yn dda ac yn gynnes, ac yn effeithlon o ran eu defnydd o ynni. Ond er mwyn gwneud hynny, mae angen inni sicrhau hefyd, gyda'r cynlluniau blaenorol, fod gennym hyder ynddynt. Rydym wedi cael rhai anawsterau gyda rhai cynlluniau sydd wedi'u hariannu gan Lywodraeth Cymru a Llywodraeth y DU yn fy ardal fy hun, yng Nghaerau, ond gwn nad yno'n unig y mae'n digwydd; mae eraill yng Nghymru wedi wynebu anawsterau. Rydych wedi bod yn trafod gyda Chyngor Bwrdeistref Sirol Pen-y-bont ar Ogwr. Tybed a allwch roi'r wybodaeth ddiweddaraf i mi ynglŷn â chynnydd y trafodaethau hynny, gan fod angen inni sicrhau bod cartrefi'r preswylwyr hynny'n cael eu gwella ar ôl iddynt gael gosodiadau anfoddhaol.
English: Diolch, Huw. I'm very aware of the plight of some of your constituents in Caerau, and you're right that it's not isolated there, but it's a good example of a scheme that perhaps didn't have the benefit of an optimised approach to retrofit. So, it's a scheme where properties have been fitted with external wall insulation that is not at all the right thing to have done for those properties, and they are now suffering the consequences of that. Disappointingly, it was a UK Government scheme that I know you're aware that your constituents took advantage of. It was supported with some Welsh Government money in order to make it possible. Unfortunately, there's been a series of unfortunate events - I sound like a script of a movie there - and you'll know that the original operators have gone bankrupt, there are no guarantees and performance bonds in place, and there are a number of other issues. Disappointingly, the UK Government is refusing to take any responsibility for the aftermath of its scheme, which I think is just disgraceful. We are very aware of the plight of the residents there, and I very much want to be able to help them. I'm just awaiting the formal advice on the plethora of legal issues that are at play. I'm expecting that in the next week or so, Huw, and I'm very happy to discuss it with you as soon as we've got it.
Welsh: Diolch, Huw. Rwy'n ymwybodol iawn o sefyllfa rhai o'ch etholwyr yng Nghaerau, ac rydych yn llygad eich lle, nid yno yn unig y mae'r broblem, ond mae'n enghraifft dda o gynllun nad oedd efallai wedi elwa o ddull wedi'i optimeiddio o ôl-osod. Felly, mae'n gynllun lle mae deunydd inswleiddio waliau allanol wedi'i osod ar eiddo pan nad dyna'r peth iawn i'w wneud ar gyfer yr eiddo dan sylw, ac maent bellach yn dioddef y canlyniadau. Yn siomedig, gwn eich bod yn ymwybodol mai cynllun Llywodraeth y DU oedd yr un y gwnaeth eich etholwyr fanteisio arno. Fe'i cefnogwyd gan rywfaint o arian Llywodraeth Cymru er mwyn ei wneud yn bosibl. Yn anffodus, cafwyd cyfres o ddigwyddiadau anffodus, ac fe fyddwch yn ymwybodol fod y gweithredwyr gwreiddiol wedi mynd yn fethdalwyr, nid oes unrhyw warantau a bondiau perfformiad ar waith, ac mae nifer o broblemau eraill yn codi. Yn siomedig, mae Llywodraeth y DU yn gwrthod derbyn unrhyw gyfrifoldeb am ganlyniad eu cynllun, sy'n warthus yn fy marn i. Rydym yn ymwybodol iawn o sefyllfa'r preswylwyr yno, a charwn yn fawr allu eu helpu. Rwy'n aros am y cyngor ffurfiol ar y llu o faterion cyfreithiol sydd ynghlwm wrth hyn. Rwy'n disgwyl cael y cyngor hwnnw yn ystod yr wythnos neu ddwy nesaf, Huw, ac rwy'n fwy na pharod i'w drafod gyda chi cyn gynted ag y byddwn yn ei gael.
English: Question 2 [OQ57139] is withdrawn. Question 3, Paul Davies.
Welsh: Mae cwestiwn 2 [OQ57139] wedi'i dynnu yn ôl. Felly, cwestiwn 3 sydd nesaf - Paul Davies.
English: Our recently launched 'Net Zero Wales' plan puts us on the path to achieve net-zero carbon emissions by 2050. We are working with local government, families, communities and businesses in Pembrokeshire on a wide range of projects to develop the green infrastructure to achieve this.
Welsh: Mae ein cynllun 'Cymru Sero Net', a lansiwyd yn ddiweddar, yn ein rhoi ar y trywydd iawn i gyflawni allyriadau carbon sero-net erbyn 2050. Rydym yn gweithio gyda llywodraeth leol, teuluoedd, cymunedau a busnesau yn sir Benfro ar ystod eang o brosiectau i ddatblygu'r seilwaith gwyrdd i gyflawni hyn.
English: Minister, I'm grateful for that response. One of the aims of the electric vehicle charging strategy for Wales is to promote good-quality sustainable design that includes green infrastructure. That strategy confirms that the Welsh Government is identifying locations where renewable generation, coupled with energy storage, can assist in providing power for the charging network to the benefit of the people of Wales. And the strategy is right to say that this can benefit rural communities, public sector fleet and the integrated transport system where shared or co-located charging facilities will create synergies where different needs can be met. Therefore, can you tell us what discussions you've had with Pembrokeshire County Council about rural charging hubs that could be powered by community renewable projects, and could you outline what specific projects the Welsh Government is currently considering in Pembrokeshire?
Welsh: Weinidog, rwy'n ddiolchgar am eich ymateb. Un o nodau'r strategaeth gwefru cerbydau trydan ar gyfer Cymru yw hyrwyddo cynlluniau cynaliadwy o ansawdd da sy'n cynnwys seilwaith gwyrdd. Mae'r strategaeth honno'n cadarnhau bod Llywodraeth Cymru yn nodi lleoliadau lle gall cynhyrchu ynni adnewyddadwy, ynghyd â storio ynni, fod o gymorth i ddarparu ynni i'r rhwydwaith gwefru er budd pobl Cymru. Ac mae'r strategaeth yn iawn i ddweud y gall hyn fod o fudd i gymunedau gwledig, fflyd y sector cyhoeddus a'r system drafnidiaeth integredig lle bydd cyfleusterau gwefru a rennir neu sydd wedi'u cydleoli yn creu synergedd lle gellir diwallu gwahanol anghenion. Felly, a allwch ddweud wrthym pa drafodaethau a gawsoch gyda Chyngor Sir Penfro ynglŷn â hybiau gwefru gwledig a allai gael eu pweru gan brosiectau ynni adnewyddadwy cymunedol, ac a allwch amlinellu pa brosiectau penodol y mae Llywodraeth Cymru yn eu hystyried yn sir Benfro ar hyn o bryd?
English: Thank you, Presiding Officer. Deputy Minister, you'll be aware that First Bus has withdrawn its X10 bus service between Cardiff and Swansea. One of the reasons given by First Bus for this service withdrawal is that, and I quote, 'It carries a disproportionate amount of concessions customers, and not commercial customers, which makes it impossible to sustain the costs.' Senior citizens and people with disabilities who were able to use a bus pass to travel between Cardiff and Swansea with ease have now suffered a blow to their independence and their ability to live their life to the fullest. What representations have you made to First Bus about the withdrawal of this service? And do you agree that your policy of getting people out of their cars and onto public transport for the daily commute will be adversely impacted by this? Thank you.
Welsh: Diolch, Lywydd. Ddirprwy Weinidog, fe fyddwch yn ymwybodol fod First Bus wedi cael gwared ar wasanaeth bws X10 rhwng Caerdydd ac Abertawe. Un o'r rhesymau a roddwyd gan First Bus dros ddiddymu'r gwasanaeth hwn yw, ac rwy'n dyfynnu, 'Mae'n cludo nifer anghymesur o gwsmeriaid sy'n cael consesiynau, yn hytrach na chwsmeriaid masnachol, sy'n ei gwneud yn amhosibl cynnal y costau.' Mae'r henoed a phobl anabl a oedd yn gallu defnyddio pàs bws i deithio'n rhwydd rhwng Caerdydd ac Abertawe bellach wedi dioddef ergyd i'w hannibyniaeth a'u gallu i fyw eu bywyd yn llawn. Pa sylwadau a gyflwynwyd gennych i First Bus ynghylch diddymu'r gwasanaeth hwn? Ac a ydych yn cytuno y bydd hyn yn cael effaith niweidiol ar eich polisi o annog pobl i ddefnyddio trafnidiaeth gyhoeddus yn hytrach na'u ceir i gymudo bob dydd? Diolch.
English: I've recently met both with First and with the trade unions to discuss the range of pressures that the bus industry is facing at the moment. The specific issue that Natasha Asghar raises, I'm afraid, is a direct consequence of the privatisation of the bus industry back in the mid 1980s by the Conservative Government, and we're still living with the consequences. The way that the companies are incentivised in order to run routes that maximise their revenues and not invest in socially necessary routes remains a perennial problem for us. It's one of the reasons why we are developing our bus strategy this year, with legislation coming before the Senedd, because we do need to regulate the bus industry through franchising. We can't allow commercial operators simply to cherry-pick those routes that they wish to. So, I'm afraid, this is the result of the free market economics that the Conservatives insist we follow. This shows that it's failing to help people to make the necessary transition from cars to public transport, and until we fix that we won't be able to do it.
Welsh: Yn ddiweddar, rwyf wedi cyfarfod â First Bus a chyda'r undebau llafur i drafod y pwysau amrywiol y mae'r diwydiant bysiau'n ei wynebu ar hyn o bryd. Mae arnaf ofn fod y mater penodol a godwyd gan Natasha Asghar yn ganlyniad uniongyrchol i'r ffaith bod y Llywodraeth Geidwadol wedi preifateiddio'r diwydiant bysiau yn ôl ynghanol yr 1980au, ac rydym yn dal i fyw gyda'r canlyniadau. Mae'r ffordd y mae'r cwmnïau'n cael eu cymell i gynnig llwybrau sy'n cynyddu eu refeniw i'r eithaf yn hytrach na buddsoddi mewn llwybrau sy'n angenrheidiol i'r gymdeithas yn parhau i fod yn broblem barhaol i ni. Dyma un o'r rhesymau pam ein bod yn datblygu ein strategaeth fysiau eleni, gyda deddfwriaeth yn dod gerbron y Senedd, gan fod angen inni reoleiddio'r diwydiant bysiau drwy fasnachfreinio. Ni allwn ganiatáu i weithredwyr masnachol ddewis a dethol y llwybrau y maent yn dymuno eu dewis yn unig. Felly, mae arnaf ofn mai dyma ganlyniad economeg y farchnad rydd y mae'r Ceidwadwyr yn mynnu ein bod yn ei dilyn. Mae hyn yn dangos nad yw'n cynorthwyo pobl i drosglwyddo o geir i drafnidiaeth gyhoeddus, a hyd nes y byddwn yn unioni hynny, ni fyddwn yn gallu ei wneud.
English: Thanks for that, Deputy Minister, but from my records, Labour has been in power for the last 22 years here in Wales, so let's just focus on that first. The second question from me is: the Welsh Government recently announced its plans to promote electric vehicles in Wales, which was overdue and lacking in detail. I know I've said this to you previously. But under your proposals, you state your intention to create just 80 electric charging points on Wales's main trunk roads in four years. Rural communities across Wales will be left behind with no announcement of funding to accompany the proposals for community hubs. There's sadly no mention whatsoever of how much this plan is going to cost. Not that long ago, you actually said that 4,000 rapid charging points were needed by 2030. However, there is no reference to this in the strategy. So, Deputy Minister, has the target been dropped? And is creating just 80 charging points in four years on Wales's main roads really that ambitious, especially as we need some 20,000 across the country at large?
Welsh: Diolch, Ddirprwy Weinidog, ond o'r cofnodion sydd gennyf, mae Llafur wedi bod mewn grym am y 22 mlynedd ddiwethaf yma yng Nghymru, felly gadewch inni ganolbwyntio ar hynny yn gyntaf. Yr ail gwestiwn sydd gennyf yw: yn ddiweddar, cyhoeddodd Llywodraeth Cymru ei chynlluniau i hyrwyddo cerbydau trydan yng Nghymru, a oedd ymhell ar ei hôl hi ac yn brin o fanylion. Gwn fy mod wedi dweud hyn wrthych eisoes. Ond o dan eich cynigion, rydych yn nodi eich bwriad i greu 80 pwynt gwefru trydan yn unig ar brif gefnffyrdd Cymru mewn pedair blynedd. Bydd cymunedau gwledig ledled Cymru yn cael eu gadael ar ôl, heb unrhyw gyhoeddiad o gyllid i gyd-fynd â'r cynigion ar gyfer hybiau cymunedol. Yn anffodus, nid oes unrhyw sôn ynglŷn â faint y bydd y cynllun hwn yn ei gostio. Heb fod mor bell â hynny yn ôl, fe ddywedoch chi fod angen 4,000 o bwyntiau gwefru cyflym erbyn 2030. Fodd bynnag, nid oes cyfeiriad at hyn yn y strategaeth. Felly, Ddirprwy Weinidog, a yw'r targed wedi'i anghofio? Ac a yw creu 80 pwynt gwefru yn unig mewn pedair blynedd ar brif ffyrdd Cymru mor uchelgeisiol â hynny mewn gwirionedd, yn enwedig gan fod angen oddeutu 20,000 arnom ledled y wlad?
English: Thank you, Deputy Minister. I know that you often like to use the central UK Government as a reason and justification for a lot of things, and I know, on many occasions, you don't like answering my questions, so sometimes I think to myself would you be happier going back to ITV Wales and actually working on answering the questions that I'm asking you, as opposed to diverting the answer elsewhere. My final question is: passenger numbers using Cardiff Airport have dropped to the lowest level since the 1950s. Traveller numbers fell from 1.6 million to just 48,000, with the airport's chief executive saying that the drop is down to the Welsh Government urging people not to travel overseas. Last week, at the public accounts committee, officials from Cardiff Airport said that air passenger duty was a punitive tax that hinders the ability of airlines to add to their capacity. Cardiff Airport has been underperforming since it was taken into public ownership in 2013. This is a Welsh Government issue, Deputy Minister, and it appears that things are regularly going from bad to worse. So, Deputy Minister, will you join me in welcoming the announcement by the Chancellor, Rishi Sunak, from the UK Government, in the budget, that air passenger duty is to be halved for domestic flights? Do you agree that this is a positive move that will assist Cardiff Airport's recovery, or would you rather continue to bail out the airport with millions of pounds of taxpayers' money here from Wales?
Welsh: Diolch, Ddirprwy Weinidog. Gwn eich bod yn aml yn hoffi defnyddio Llywodraeth ganolog y DU fel rheswm a chyfiawnhad dros lawer o bethau, ac ar sawl achlysur, gwn nad ydych yn hoffi ateb fy nghwestiynau, felly weithiau, rwy'n meddwl tybed a fyddech yn hapusach i ddychwelyd at ITV Wales a gweithio ar ateb y cwestiynau rwy'n eu gofyn i chi, yn hytrach na dargyfeirio'r ateb i rywle arall. Fy nghwestiwn olaf yw hwn: mae nifer y teithwyr sy'n defnyddio Maes Awyr Caerdydd wedi gostwng i'r lefel isaf ers y 1950au. Cwympodd nifer y teithwyr o 1.6 miliwn i 48,000 yn unig, gyda phrif weithredwr y maes awyr yn dweud bod y cwymp yn ganlyniad i anogaeth Llywodraeth Cymru i bobl beidio â theithio dramor. Yr wythnos diwethaf, yn y pwyllgor cyfrifon cyhoeddus, dywedodd swyddogion o Faes Awyr Caerdydd fod y doll teithwyr awyr yn dreth gosbol sy'n rhwystro gallu cwmnïau hedfan i ychwanegu at eu capasiti. Mae Maes Awyr Caerdydd wedi bod yn tangyflawni ers dod i berchnogaeth gyhoeddus yn 2013. Mater i Lywodraeth Cymru yw hwn, Ddirprwy Weinidog, ac ymddengys bod pethau'n mynd o ddrwg i waeth yn rheolaidd. Felly, Ddirprwy Weinidog, a wnewch chi ymuno â mi i groesawu cyhoeddiad y Canghellor, Rishi Sunak, o Lywodraeth y DU, yn y gyllideb, y bydd y doll teithwyr awyr yn cael ei haneru ar gyfer teithiau awyr domestig? A ydych yn cytuno bod hwn yn gam cadarnhaol a fydd yn cynorthwyo adferiad Maes Awyr Caerdydd, neu a fyddai'n well gennych barhau i achub y maes awyr gyda miliynau o bunnoedd o arian trethdalwyr Cymru?
English: Well, with respect, I do answer the Member's questions; she just doesn't like the answers. I don't think that subsidising and encouraging domestic air travel is in keeping with the challenge of climate change that we have and that the Prime Minister is trying to claim great international leadership on; I think it is a contradiction. The airport is a commercially run body, and its management makes decisions for the best way to run their own airport. That's as it should be. We have invested in the airport to make sure that Wales has an airport, but the Member will be aware that we have a pandemic, and there's been an international collapse in air traffic. That has had a significant impact on the finances of the airport, and we put a support package in place to support them through that.
Welsh: Wel, â phob parch, rwy'n ateb cwestiynau'r Aelod; ond nid yw'n hoffi'r atebion. Ni chredaf fod sybsideiddio ac annog teithiau awyr domestig yn cyd-fynd â'r her newid hinsawdd sy'n ein hwynebu ac y mae Prif Weinidog y DU yn ceisio honni ei fod yn dangos arweinyddiaeth ryngwladol wych mewn perthynas â hi; credaf fod hynny'n anghyson. Mae'r maes awyr yn gorff sy'n cael ei redeg yn fasnachol, ac mae ei reolwyr yn gwneud penderfyniadau ynglŷn â'r ffordd orau o redeg eu maes awyr eu hunain. Felly y dylai fod. Rydym wedi buddsoddi yn y maes awyr i sicrhau bod gan Gymru faes awyr, ond bydd yr Aelod yn ymwybodol fod gennym bandemig, a bod gostyngiad rhyngwladol wedi bod mewn traffig awyr. Mae hynny wedi cael effaith sylweddol ar gyllid y maes awyr, a gwnaethom roi pecyn cymorth ar waith i'w cefnogi drwy hynny.